ಹ್ಯಾಂಬರ್ಗ್ ನಗರವು 7 ಪುರಸಭಾ ಕ್ಷೇತ್ರಗಳಿಂದ (ಜರ್ಮನ್‌‌: "ಬೆಜಿರ್ಕೆ" ) ಮಾಡಲ್ಪಟ್ಟಿದೆ ಮತ್ತು 105 ಕೇರಿಗಳಾಗಿ (ಜರ್ಮನ್‌‌: "ಸ್ಟಾಡ್‌ಟ್ಟೀಲೆ" ) ಮರುವಿಭಜಿಸಲ್ಪಟ್ಟಿದೆ. ಅಲ್ಲಿ 180 ತಾಣಗಳು (ಜರ್ಮನ್‌‌: "ಓರ್ಟ್‌ಸ್ಟೀಲೆ" ) ಕೂಡಾ ಇವೆ. ನಗರ ಪ್ರದೇಶದ ಸಂಸ್ಥೆಯನ್ನು ಹ್ಯಾಂಬರ್ಗ್‌‌ನ ಸಂವಿಧಾನ ಮತ್ತು ಹಲವಾರು ಕಾನೂನುಗಳು ನಿಯಂತ್ರಿಸುತ್ತವೆ. ಇಲ್ಲಿನ ಬಹುಪಾಲು ಕೇರಿಗಳು, ಹಿಂದೆ ಸ್ವತಂತ್ರ ನಗರಗಳು, ಪಟ್ಟಣಗಳು ಅಥವಾ ಹಳ್ಳಿಗಳಾಗಿದ್ದವು, ಮತ್ತು ಅವನ್ನು ಶುದ್ಧಾಂಗವಾಗಿ ಹ್ಯಾಂಬರ್ಗ್ ಪ್ರದೇಶವಾಗಿ ಜೋಡಣೆ ಮಾಡಲಾಯಿತು. 1937ರ ಗ್ರೇಟರ್‌‌ ಹ್ಯಾಂಬರ್ಗ್ ಕಾಯಿದೆಯ ಮೂಲಕ ಕೊನೆಯ ದೊಡ್ಡ ಸೇರ್ಪಡೆಯನ್ನು ಮಾಡಲಾಯಿತು; ಈ ಸಂದರ್ಭದಲ್ಲಿ ಆಲ್ಟೋನಾ, ಹಾರ್ಬರ್ಗ್‌‌ ಮತ್ತು ವ್ಯಾಂಡ್ಸ್‌ಬೆಕ್‌‌ ನಗರಗಳು ಹ್ಯಾಂಬರ್ಗ್ ಸಂಸ್ಥಾನದೊಳಗೆ ವಿಲೀನಗೊಂಡವು. "ಹ್ಯಾಂಬರ್ಗ್ ರಾಜಕೀಯ-ವಾಣಿಜ್ಯ ಕೂಟದ ನಗರದ ಸಂವಿಧಾನ ಮತ್ತು ಆಡಳಿತದ ಕಾಯಿದೆ" ಯು (ಆಕ್ಟ್‌ ಆಫ್‌ ದಿ ಕಾನ್ಸ್ಟಿಟ್ಯೂಷನ್‌ ಅಂಡ್‌ ಅಡ್ಮಿನಿಸ್ಟ್ರೇಷನ್‌ ಆಫ್‌ ಹಾನ್ಸಿಯಾಟಿಕ್‌ ಸಿಟಿ ಆಫ್‌ ಹ್ಯಾಂಬರ್ಗ್‌) ಹ್ಯಾಂಬರ್ಗ್‌‌ನ್ನು ಒಂದು ಸಂಸ್ಥಾನವಾಗಿ ಮತ್ತು ಒಂದು ಪುರಸಭೆಯಾಗಿ ಸ್ಥಾಪಿಸಿತು. ವರ್ಷಗಳಾಗುತ್ತಿದ್ದಂತೆ ಕೆಲವೊಂದು ಪುರಸಭಾ ಕ್ಷೇತ್ರಗಳು ಮತ್ತು ಕೇರಿಗಳು ಹಲವಾರು ಬಾರಿ ಮರುವ್ಯವಸ್ಥೆಗೊಳಿಸಲ್ಪಟ್ಟಿವೆ.

ಪ್ರತಿ ಪುರಸಭಾ ಕ್ಷೇತ್ರದ ಆಡಳಿತವನ್ನು ಪುರಸಭಾ ಕ್ಷೇತ್ರದ ಪರಿಷತ್ತೊಂದು (ಜರ್ಮನ್‌‌: "ಬೆಜಿರ್‌ಕ್ಸ್‌ವೆರ್ಸ್ಯಾಮ್‌ಲಂಗ್‌" ) ನಡೆಸುತ್ತದೆ ಮತ್ತು ಓರ್ವ ಪೌರಾಡಳಿತದ ಕಾರ್ಯನಿರ್ವಾಹಕನು (ಜರ್ಮನ್‌‌: "ಬೆಜಿರ್‌ಕ್ಸಾಮ್‌ಟ್ಸ್‌ಲೀಟೆರ್‌" ) ಈ ಆಡಳಿತದ ನಿರ್ವಹಣೆಯ ಹೊಣೆಹೊತ್ತುಕೊಂಡಿರುತ್ತಾನೆ. ಹ್ಯಾಂಬರ್ಗ್‌‌ನ ಪುರಸಭಾ ಕ್ಷೇತ್ರಗಳು ಸ್ವತಂತ್ರ ಪುರಸಭೆಗಳಲ್ಲ. ಪುರಸಭಾ ಕ್ಷೇತ್ರದ ಸರ್ಕಾರಗಳ ಅಧಿಕಾರವು ಸೀಮಿತಗೊಳಿಸಲ್ಪಟ್ಟಿದೆ ಮತ್ತು ಇದು ಹ್ಯಾಂಬರ್ಗ್‌‌‌ನ ಸೆನೆಟ್‌‌‌‌ನ ಅಧೀನದಲ್ಲಿದೆ. ಪುರಸಭಾ ಕ್ಷೇತ್ರದ ಕಾರ್ಯನಿರ್ವಾಹಕನನ್ನು ಪುರಸಭಾ ಕ್ಷೇತ್ರದ ಪರಿಷತ್ತು ಚುನಾಯಿಸುತ್ತದೆ ಮತ್ತು ಅದಾದ ನಂತರ ಅವನಿಗೆ ಸಂಬಂಧಿಸಿದಂತೆ ಹ್ಯಾಂಬರ್ಗ್‌‌‌ನ ಸೆನೆಟ್‌ನ ದೃಢೀಕರಣ ಹಾಗೂ ನೇಮಕಾತಿಯನ್ನು ಪಡೆಯುವುದು ಅಗತ್ಯವಾಗಿರುತ್ತದೆ. ಇಲ್ಲಿನ ಕೇರಿಗಳಿಗೆ ತಮ್ಮದೇ ಆದ ಯಾವುದೇ ಆಡಳಿತ ನಿರ್ವಹಣಾ ಘಟಕಗಳಿರುವುದಿಲ್ಲ.

2008ರಲ್ಲಿದ್ದ ಹ್ಯಾಂಬರ್ಗ್‌‌ನ ಪುರಸಭಾ ಕ್ಷೇತ್ರಗಳಲ್ಲಿ ಆಲ್ಟೋನಾ, ಬೆರ್ಜ್‌ಡಾರ್ಫ್‌, ಐಮ್ಸ್‌ಬ್ಯೂಟೆಲ್‌‌, ಹ್ಯಾಂಬರ್ಗ್-ಮಿಟ್ಟೆ, ಹ್ಯಾಂಬರ್ಗ್-ನೋರ್ಡ್‌, ಹಾರ್ಬರ್ಗ್‌‌ ಮತ್ತು ವ್ಯಾಂಡ್ಸ್‌ಬೆಕ್‌‌ ಸೇರಿದ್ದವು.
"ಆಲ್ಟೋನಾ" ಎಂಬುದು ಎಲ್ಬೆ ನದಿಯ ಬಲ ದಂಡೆಯ ಮೇಲಿರುವ ಅತ್ಯಂತ ಪಶ್ಚಿಮದ ಭಾಗದಲ್ಲಿರುವ ನಗರ ಪ್ರದೇಶದ ಪುರಸಭಾ ಕ್ಷೇತ್ರವಾಗಿದೆ. 1640ರಿಂದ 1864ರವರೆಗೆ ಆಲ್ಟೋನಾ ಪುರಸಭಾ ಕ್ಷೇತ್ರವು ಡ್ಯಾನಿಷ್‌ ರಾಜಪ್ರಭುತ್ವದ ಆಡಳಿತದಡಿಯಲ್ಲಿತ್ತು. 1937ರವರೆಗೂ ಆಲ್ಟೋನಾ ಒಂದು ಸ್ವತಂತ್ರ ನಗರವಾಗಿತ್ತು. ರಾಜಕೀಯವಾಗಿ ಹೇಳುವುದಾದರೆ, ಈ ಕೆಳಗಿನ ಕೇರಿಗಳು ಆಲ್ಟೋನಾ ಪುರಸಭಾ ಕ್ಷೇತ್ರದ ಭಾಗವಾಗಿವೆ: ಆಲ್ಟೋನಾ-ಆಲ್ಟ್‌ಸ್ಟಾಟ್‌, ಆಲ್ಟೋನಾ-ನೋರ್ಡ್‌, ಬಹ್ರೆನ್‌ಫೆಲ್ಡ್‌, ಒಟೆನ್ಸೆನ್‌‌, ಒಥ್ಮಾರ್ಸ್ಕೆನ್‌, ಗ್ರೊಬ್‌‌ ಫ್ಲಾಟ್‌ಬೆಕ್‌‌, ಓಸ್ಡಾರ್ಫ್‌, ಲ್ಯುರುಪ್‌‌, ನಿಯೆನ್‌ಸ್ಟೆಟೆನ್‌, ಬ್ಲಾಂಕೆನೀಸ್‌, ಐಸೆರ್‌ಬ್ರೂಕ್‌‌, ಸೂಲ್ಡಾರ್ಫ್‌, ರಿಸ್ಸೆನ್‌‌, ಸ್ಟೆರ್ನ್‌ಸ್ಕಾಂಜೆ.

"ಬೆರ್ಜ್‌ಡಾರ್ಫ್‌" ಪುರಸಭಾ ಕ್ಷೇತ್ರವು ಒಳಗೊಂಡಿರುವ ಕೇರಿಗಳೆಂದರೆ: ಅಲ್ಲೆರ್‌ಮೋಹೆ, ಆಲ್ಟೆನ್‌ಗ್ಯಾಮೆ, ಹಿಂದಿನ ಸ್ವತಂತ್ರ ನಗರವಾದ ಬಿಲ್‌ವೆರ್ಡರ್‌ನ ನಗರ ಕೇಂದ್ರವಾದ ಬೆರ್ಜ್‌ಡಾರ್ಫ್‌, ಕರ್ಸ್‌ಲ್ಯಾಕ್‌‌, ಕಿರ್ಚ್‌ವೆರ್ಡರ್‌, ಲೊಹ್‌ಬ್ರೂಗ್‌‌, ಮೂರ್‌ಫ್ಲೀಟ್‌, ನ್ಯುಯೆನ್‌ಗ್ಯಾಮೆ, ಆಕ್‌ಸೆನ್‌ವೆರ್ಡರ್‌, ರೀಟ್‌ಬ್ರೂಕ್‌‌, ಸ್ಪ್ಯಾಡನ್‌ಲ್ಯಾಂಡ್‌ ಮತ್ತು ಟ್ಯಾಟೆನ್‌ಬರ್ಗ್‌.

"ಐಮ್ಸ್‌ಬ್ಯೂಟೆಲ್‌‌" ಪುರಸಭಾ ಕ್ಷೇತ್ರವು ಒಂಬತ್ತು ಕೇರಿಗಳಾಗಿ ವಿಭಜಿಸಲ್ಪಟ್ಟಿದೆ. ಅವುಗಳೆಂದರೆ: ಐಡೆಲ್‌ಸ್ಟೆಟ್‌, ಐಮ್ಸ್‌ಬ್ಯೂಟೆಲ್‌‌, ಹಾರ್ವೆಸ್ಟ್‌ಹ್ಯೂಡ್‌, ಹೊಹೆಲುಫ್ಟ್‌-ವೆಸ್ಟ್‌, ಲೊಕ್‌‌‌ಸ್ಟೆಟ್‌, ನಿಯೆನ್‌ಡಾರ್ಫ್‌, ರೋಥರ್‌ಬೌಮ್‌‌, ಸ್ಕ್ನೆಲ್ಸೆನ್‌‌‌ ಮತ್ತು ಸ್ಟೆಲ್ಲಿಂಜೆನ್‌‌. ಈ ಪುರಸಭಾ ಕ್ಷೇತ್ರದ ವ್ಯಾಪ್ತಿಯೊಳಗೆ ಯೆಹೂದಿಗಳ ಹಿಂದಿನ ನೆರೆಹೊರೆಯಾದ ಗ್ರಿಂಡೆಲ್ ನೆಲೆಗೊಂಡಿದೆ.
"ಹ್ಯಾಂಬರ್ಗ್-ಮಿಟ್ಟೆ" ("ಹ್ಯಾಂಬರ್ಗ್ ಸೆಂಟರ್‌‌") ಪುರಸಭಾ ಕ್ಷೇತ್ರವು ಹ್ಯಾಂಬರ್ಗ್ ನಗರದ ನಗರ ಪ್ರದೇಶ ಕೇಂದ್ರವನ್ನು ಬಹುತೇಕವಾಗಿ ಆವರಿಸುತ್ತದೆ ಮತ್ತು ಇದು ಒಳಗೊಂಡಿರುವ ಕೇರಿಗಳೆಂದರೆ: ಬಿಲ್‌‌‌ಬ್ರೂಕ್‌, ಬಿಲ್‌‌‌ಸ್ಟೆಟ್‌, ಬೋರ್ಗ್‌ಫೆಲ್ಡೆ, ಫಿಂಕೆನ್‌ವೆರ್ಡರ್‌‌, ಹ್ಯಾಫೆನ್‌‌ಸಿಟಿ, ಹ್ಯಾಮ್‌‌‌-ನೋರ್ಡ್‌, ಹ್ಯಾಮ್‌‌‌-ಮಿಟ್ಟೆ, ಹ್ಯಾಮ್‌‌‌-ಸೂದ್‌, ಹ್ಯಾಮರ್‌ಬ್ರೂಕ್‌, ಹೋರ್ನ್‌, ಕ್ಲೈನರ್‌ ಗ್ರಾಸ್‌ಬ್ರೂಕ್‌, ನ್ಯೂವೆರ್ಕ್‌, ರೋಥೆನ್‌ಬರ್ಗ್‌ಸಾರ್ಟ್‌, ಸೇಂಟ್‌ ಜಾರ್ಜ್‌, ಸೇಂಟ್‌ ಪಾಲಿ, ಸ್ಟೀನ್‌‌‌‌ವೆರ್ಡರ್‌, ವೆಡ್ಡೆಲ್‌‌, ವಾಲ್ಟರ್‌ಶಾಫ್‌ ಮತ್ತು ವಿಲ್‌ಹೆಲ್ಮ್ಸ್‌‌ಬರ್ಗ್‌. ಹ್ಯಾಂಬರ್ಗ್-ಆಲ್ಟ್‌ಸ್ಟಾಟ್‌ ("ಹಳೆಯ ಪಟ್ಟಣ") ಮತ್ತು ನ್ಯೂಸ್ಟಾಟ್‌ ("ಹೊಸ ಪಟ್ಟಣ") ಎಂಬ ಕೇರಿಗಳು ಹ್ಯಾಂಬರ್ಗ್‌‌ನ ಐತಿಹಾಸಿಕ ಮೂಲವಾಗಿವೆ.

"ಹ್ಯಾಂಬರ್ಗ್-ನೋರ್ಡ್‌" ಪುರಸಭಾ ಕ್ಷೇತ್ರವು ಒಳಗೊಂಡಿರುವ ಕೇರಿಗಳೆಂದರೆ: ಆಲ್‌‌ಸ್ಟರ್‌‌ಡಾರ್ಫ್‌, ಬಾರ್ಮ್‌ಬೆಕ್‌‌-ನೋರ್ಡ್‌, ಬಾರ್ಮ್‌ಬೆಕ್‌‌-ಸೂದ್‌, ಡಲ್ಸ್‌ಬರ್ಗ್‌, ಎಪ್ಪೆನ್‌ಡಾರ್ಫ್‌, ಫಹಲ್ಸ್‌ಬ್ಯೂಟೆಲ್‌‌, ಗ್ರೊಬ್‌‌ ಬೋರ್ಸ್ಟೆಲ್‌, ಹೊಹೆಲುಫ್ತ್‌‌-ಓಸ್ಟ್‌, ಹೋಹೆನ್‌‌ಫೆಲ್ಡೆ, ಲ್ಯಾಂಗೆನ್‌‌‌ಹೋರ್ನ್‌, ಓಹ್ಲ್‌ಸ್‌ಡಾರ್ಫ್‌, ಉಹ್ಲೆನ್‌ಹೋರ್ಸ್ಟ್‌ ಮತ್ತು ವಿಂಟರ್‌ಹ್ಯೂಡ್‌.

"ಹಾರ್ಬರ್ಗ್‌‌" ಪುರಸಭಾ ಕ್ಷೇತ್ರವು ಎಲ್ಬೆ ನದಿಯ ದಕ್ಷಿಣದ ತೀರಪ್ರದೇಶಗಳ ಮೇಲೆ ನೆಲೆಗೊಂಡಿದೆ. ಹ್ಯಾಂಬರ್ಗ್‌‌ನ ಬಂದರಿನ ಭಾಗಗಳು, ವಾಸಯೋಗ್ಯ ಮತ್ತು ಗ್ರಾಮಾಂತರ ಪ್ರದೇಶಗಳು, ಹಾಗೂ ಕೆಲವೊಂದು ಸಂಶೋಧನಾ ಸಂಸ್ಥೆಗಳನ್ನು ಈ ಪುರಸಭಾ ಕ್ಷೇತ್ರವು ತನ್ನ ವ್ಯಾಪ್ತಿಯಲ್ಲಿರಿಸಿಕೊಂಡಿದೆ. ಈ ಪುರಸಭಾ ಕ್ಷೇತ್ರವು ಒಳಗೊಂಡಿರುವ ಕೇರಿಗಳೆಂದರೆ: ಆಲ್ಟೆನ್‌‌‌ವೆರ್ಡರ್‌, ಕ್ರಾಂಜ್‌‌, ಐಬೆನ್‌ಡಾರ್ಫ್‌, ಫ್ರಾಂಕಾಪ್‌‌, ಗಟ್‌ ಮೂರ್‌‌, ಹಾರ್ಬರ್ಗ್‌‌, ಹೌಸ್‌ಬ್ರುಕ್‌, ಹೀಮ್‌ಫೆಲ್ಡ್‌, ಲ್ಯಾಂಗೆನ್‌ಬೆಕ್‌‌, ಮಾರ್ಮ್‌ಸ್ಟಾರ್ಫ್‌, ಮೂರ್‌‌‌ಬರ್ಗ್‌, ನ್ಯೂಯೆನ್‌‌ಫೆಲ್ಡೆ, ನ್ಯೂಗ್ರಾಬೆನ್‌‌-ಫಿಸ್ಕ್‌ಬೆಕ್‌‌, ನ್ಯೂಲ್ಯಾಂಡ್‌, ರೋನ್ನೆಬರ್ಗ್‌, ಸಿನ್ಸ್‌ಟಾರ್ಫ್‌ ಮತ್ತು ವಿಲ್‌ಸ್ಟಾರ್ಫ್‌.

"ವ್ಯಾಂಡ್ಸ್‌ಬೆಕ್‌‌" ಫುರಸಭಾ ಕ್ಷೇತ್ರವನ್ನು ಈ ಕೆಳಕಂಡ ಕೇರಿಗಳಾಗಿ ವಿಭಜಿಸಲಾಗಿದೆ: ಬರ್ಗ್‌ಸ್ಟೆಟ್‌, ಬ್ರಾಮ್‌ಫೆಲ್ಡ್‌, ಡ್ಯುವೆನ್‌‌‌ಸ್ಟೆಟ್‌, ಐಲ್‌ಬೆಕ್‌‌, ಫಾರ್ಮ್‌ಸೆನ್‌‌-ಬೆರ್ನೆ, ಹಮ್ಮೆಲ್ಸ್‌ಬ್ಯೂಟೆಲ್‌‌, ಜೆನ್‌ಫೆಲ್ಡ್‌, ಲೆಮ್‌ಸಾಹ್ಲ್‌‌-ಮೆಲ್ಲಿಂಗ್‌‌‌ಸ್ಟೆಟ್‌, ಮೇರಿಯೆಂಥಾಲ್‌‌, ಪೊಪ್ಪೆನ್‌ಬ್ಯೂಟೆಲ್‌‌, ರಾಹ್ಲ್‌‌‌ಸ್ಟೆಟ್‌, ಸಾಸೆಲ್‌‌, ಸ್ಟೀಲ್‌ಶೂಪ್‌‌, ಟೋನ್‌ಡಾರ್ಫ್‌, ವೋಕ್ಸ್‌‌ಡಾರ್ಫ್‌, ವ್ಯಾಂಡ್ಸ್‌ಬೆಕ್‌‌, ವೆಲ್ಲಿಂಗ್ಸ್‌ಬ್ಯೂಟೆಲ್‌‌ ಮತ್ತು ವೊಹ್ಲ್‌‌‌ಡಾರ್ಫ್‌-ಒಹ್ಲ್‌‌‌ಸ್ಟೆಟ್‌.

ಯುದ್ಧಾನಂತರದ ಇತಿಹಾಸ
ಪುರಸಭಾ ಕ್ಷೇತ್ರಗಳು
ಉತ್ಸವಗಳು ಮತ್ತು ನಿಯತವಾದ ಕಾರ್ಯಕ್ರಮಗಳು
ಉದ್ಯಾನವನಗಳು ಮತ್ತು ತೋಟಗಳು